אולקוס – מה לאכול כשיש כיב קיבה?
כאשר יש כיב קיבה כמובן חשוב מאוד להקפיד על תזונה וניתן לקרוא על כך עוד בהמשך. באופן כללי מומלץ לאכול אוכל קל לא מתובל מידי ולא מטוגן אלא מבושל, כמו למשל מרק ירקות או דייסת שיבולת שועל. כדאי לתגבר מזונות היכולים לסייע בריפוי כמו כרוב או בננה. כמו כן, חשוב גם לדעת ממה להימנע כמו שתיית אלכוהול, קפאין או משקאות חמוצים הפוגעים ברמת החומציות בקיבה.
he
האם אולקוס יכול לחזור לאחר טיפול?
התשובה היא לא חד משמעית מאחר והיא משתנה מאחד לשני. אם לא משנים את הרגלי החיים מבחינת תזונה, עישון, שינה ולחץ ,ובמידה ולא מחזקים את המערכת החיסונית ומערכת העיכול, בהחלט תתכן הישנות של אולקוס. לכן אנו מציעים מספר דרכים כדי לשפר את המצב באופן טבעי ולהימנע מחזרת הכיב.[4]
he
האם אולקוס מדבק?
כפי שניתן לקרוא בהרחבה בהמשך, אולקוס מתפתח על פי רוב מחיידק ההליקובקטר אשר נמצא אצל 78% מהאוכלוסייה מבלי שיתפתחו כיבים (לפי דיווח סטטיסטי של ארגון בריאות העולמי). לא נמצאה הוכחה ברורה לגבי היותו חיידק מדבק, לפחות לא באופן ובהיקף בו חיידקים אחרים מדבקים [2]. אך מאחר ונמצאו בני משפחה הסובלים מאותה הבעיה ועל ריבוי מקרים באזורים בהם רמת ההגיינה נמוכה, קיימת השערה כי יתכן ותנאי היגיינה לקויים עשויים להוביל להדבקה. [3]
he
כמה זמן נמשכת החלמה מאולקוס?
ההחלמה יכולה לקחת כמה שבועות ואפילו מספר חודשים גם אם הכאב הראשוני חולף לאחר ימים. לכן, חשוב להקפיד לקיים את הטיפול הקונבנציונלי או האלטרנטיבי למשך הזמן המתאים. כמו כן, במידה ויש החמרה כמובן יש לגשת מיד לרופא המטפל.[5][6]
he
מה הם מצבי החירום באולקוס המחייבים פנייה לרופא?
אולוקוס היא אמנם תופעה מוכרת ונפוצה, אך בכל מקרה שבו יש דימום או שהכאב מתמשך או לא מאפשר תפקוד, יש לפנות מיד לרופא. הדימום מהווה סכנת חיים ולכן דורש טיפול חירום רפואי. כמו כן, קיימים מקרים בהם הכיב גורם ממש לנקב או לחסימה של דרכי העיכול. לכן גם אם מדובר בתופעה שכיחה, כדאי להתייחס אליה במלא הרצינות.[11][12]
he
מה הקשר בין אולקוס ללחץ נפשי?
במערכת העיכול יש כמות רבה של תאים עצביים, לכן זה לא מפתיע שאחת המערכות הראשונות להגיב למתח נפשי היא מערכת העיכול. גם במקרים אחרים המח פועל יחד עם מערכת העיכול, כך למשל עלול לרדת לנו התיאבון כשאנו מדוכאים או יש לנו חשק למשהו מתוק כשאנחנו עייפים. ולהפך, אם אנחנו רעבים אנחנו יכולים לחוש עצבניים או לאבד את יכולת הריכוז. כך שבהחלט יש קשר בין אולקוס ללחץ נפשי ולכן גם הטיפול בו קשור בהפחתת הלחץ כפי שתוכלו לקרוא בהמשך.[7][8]
he
מה מומלץ לאכול כשיש אולקוס בהריון?
בהריון כדאי לשים לב היכן בדיוק מופיעה תחושת הצריבה, אם באזור בית החזה או הסרעפת מדובר בצרבת המופיעה תדיר בהריון. אך אם התחושה מופיעה באזור הבטן לא כדאי להזניח ויתכן ומדובר בכיב קיבה. מומלץ מאוד לאכול ארוחות קטנות וקלות מספר פעמים ביום ולהקפיד על התזונה עליה אנו ממליצים בהמשך. בנוסף, במידה ונעזרים בטיפול טבעי או קונבנציונלי כמובן שיש להקפיד ולבדוק התאמה להריון ובמקרה ואין שיפור או יש החמרה כדאי לפנות לרופא המטפל.[9][10]
he